recursal/SuperWikiNEXT-32B huggingface dataset:
Ο **Νικόλαος Καναβός** εξελέγη αυτοκράτορας της Βυζαντινής Αυτοκρατορίας κατά τη διάρκεια της Δ΄ Σταυροφορίας, στις 25 ή 27 Ιανουαρίου 1204 από συνέλευση της Βυζαντινής Γερουσίας, ιερέων, καθώς και των κατοίκων της Κωνσταντινούπολης, οι οποίοι ήσαν σε ευθεία αντίθεση με τους συναυτοκράτορες Ισαάκιο Β΄ και Αλέξιο Δ΄. Ο Νικόλαος ήταν νεαρός ευγενής (πιθανώς συγγενής του αυτοκρατορικού οίκου των Αγγέλων), ο οποίος επελέγη έπειτα από τρεις ημέρες έρευνας μεταξύ αριθμού απρόθυμων υποψηφίων και αρνήθηκε να αποδεχθεί το ύψιστο αυτό αξίωμα. Παρά την επιλογή του από τον λαό, ουδέποτε αποδέχθηκε την ανάληψη αυτοκρατορικής εξουσίας και αναζήτησε άσυλο εντός της Αγίας Σοφίας. Ο Αλέξιος Ε' Δούκας "Μούρτζουφλος", ο οποίος είχε εκθρονίσει τους Αγγέλους αυτοκράτορες Ισαάκιο Β' και Αλέξιο Δ', του προσέφερε υψηλόβαθμη θέση εντός της δικής του διοίκησης, ωστόσο ο Νικόλαος απέρριψε σθεναρά τους όρους αυτούς. Στις 8 Φεβρουαρίου, αφότου απέρριψε το αυτοκρατορικό κάλεσμα, ο αυτοκράτορας Νικόλαος Καναβός σύρθηκε εκτός της εκκλησίας και στραγγαλίστηκε στα περίτεχνα μαρμάρινα σκαλοπάτια της Αγίας Σοφίας.

Ο ιστορικός Νικήτας Χωνιάτης περιγράφει τον Νικόλαο Καναβό ως έναν αγαθό, ευγενή και ευφυή άνθρωπο.

Παραπομπές
----------

1. ↑  *Chambers's Encyclopaedia*, vol. II, London, 1868, p. 471 ; Busk, William, *Mediaeval Popes, Emperors, Kings, and Crusaders, Or, Germany, Italy, and Palestine, From A.D. 1125 to A.D. 1268*, vol. III, London, 1856, p. 35.
2. ↑  Cheynet, Jean-Claude, *Pouvoir et contestations à Byzance (963–1210)*, Paris, 1990, p. 142.
3. ↑  Phillips, Jonathan. *The Fourth Crusade and the Siege of Constantinople*. 2004. pp. 222–226.
Αντίγραφο τιτανόσαυρος εκτίθεται στο Παλαιοντολογικό Μουσείο στην Ουμπεράμπα.
Η **Ουμπεράμπα** (πορτογαλικά: Uberaba) είναι πόλη στην πολιτεία Μίνας Ζεράις, Βραζιλία. Ιδρύθηκε το 1820 και το καθεστώς της πόλης αναγνωρίστηκε το 1856. Σύμφωνα με την απογραφή του 2020, έχει πληθυσμό 337.092. Η πόλη είναι χτισμένη σε υψόμετρο 823 μέτρων.

Αναπτύχθηκε χάρη στο εμπόριο βοοειδών κατά τον 19ο και 20ο αιώνα. Λόγω των κρητιδικών απολιθωμάτων που βρέθηκαν στην ύπαιθρο κατά τον 20ο αιώνα, ένα σημαντικό παλαιοντολογικό ερευνητικό μουσείο χτίστηκε κοντά.

Αυτή τη στιγμή είναι μια σημαντική αγροτική, εμπορική και βιομηχανική πόλη.

Είναι μια από τις πόλεις που έχει τους περισσότερους οπαδούς του Σπιριτισμού στη Βραζιλία, η πόλη ήταν η τελευταία κατοικία του γνωστού Βραζιλιάνου μέσου Chico Xavier.

Τοπωνύμιο "Uberaba" προέρχεται από τη τούπι γλώσσα, μητρική γλώσσα της Νότιας Αμερικής, που σημαίνει "φωτεινό νερό".

Παραπομπές
----------

1. ↑  www.ibge.gov.br/estatisticas/sociais/populacao/22827-censo-demografico-2022.html?edicao=37225. Ανακτήθηκε στις 24  Οκτωβρίου 2023.
2. ↑  «Uberaba | Brazil | Britannica». *www.britannica.com* (στα Αγγλικά). Ανακτήθηκε στις 23 Σεπτεμβρίου 2022.
3. ↑  «Uberaba (MG) | Cities and States | IBGE». *www.ibge.gov.br*. Ανακτήθηκε στις 22 Σεπτεμβρίου 2022.
4. ↑  «geopark\_uberaba\_relevance\_geoheritage» (PDF).
5. ↑  «/uberaba/».

Εξωτερικοί σύνδεσμοι
--------------------

* Πολυμέσα σχετικά με το θέμα  Uberaba στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 124955460
* LCCN: n82013571
* GND: 1051117-9

 |

 |
Στον Αρθουριανό κύκλο, ο **Σερ Λάιονελ** (αγγλ. *Sir Lionel*) ήταν γιος του Βασιλιά Μπορς της Γαλατίας κι αδερφός του Μπορς του Νεότερου. Μετά το θάνατο του πατέρα τους, τα δυο αδέρφια στάλθηκαν για εκπαίδευση στον ξάδερφό τους, Λάνσελοτ. 

Ο Λάιονελ κι ο Μπορς συνόδευσαν το Λάνσελοτ στην αυλή του Βασιλιά Αρθούρου, όπου έγιναν Ιππότες της Στρογγυλής Τραπέζης. 

Κατά την αναζήτηση για το Άγιο Δισκοπότηρο, ο Λάιονελ δέχτηκε επίθεση και κινδύνευσε να πεθάνει, αλλά ο Μπορς δεν μπόρεσε να τον βοηθήσει, καθώς την ίδια στιγμή έπρεπε να σώσει από βιασμό μια νεαρή κοπέλα. Αργότερα, θυμωμένος ο Λάιονελ απειλεί να σκοτώσει τον αδερφό του κι έτσι αποδεικνύεται ανάξιος για το Δισκοπότηρο, σε αντίθεση με τον Μπορς, που αρνείται να σηκώσει όπλο ενάντια στον αδερφό του. 

Ο Λάιονελ συνοδεύει στην εξορία το Λάνσελοτ μετά την αποκάλυψη της παράνομης σχέσης του με την Γκουίνεβιρ και συμμετέχει στις μάχες ενάντια στις δυνάμεις του Αρθούρου. Επιστρέφουν στη Βρετανία για να καταστείλουν τα εναπομείναντα στρατεύματα του Μόρντρεντ μετά τη Μάχη του Κάμλαν, όπου ο Λάιονελ σκοτώνεται από το γιο του Μόρντρεντ, Μέλεχαν, κι ο Μπορς εκδικείται το θάνατό του.

Εξωτερικοί σύνδεσμοι
--------------------

* 

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Αρθουριανός κύκλος |
| --- |
|  |
| Το περιβάλλον του Αρθούρου | 
* Στρογγυλή Τράπεζα
* Εξκάλιμπερ
* Άγιο Δισκοπότηρο
* Κάμελοτ
* Άβαλον
* Μέρλιν ο Μάγος
* Γκουίνεβιρ
* Ούθερ Πεντράγκον
* Μόρντρεντ
* Ιγκρέιν
* Μοργκάνα λε Φέι
* Μοργκάουζ
* Κυρά της Λίμνης
* Ρίενς
 |  |
|  |
| Ιππότες της Στρογγυλής Τραπέζης | 
* Άγκλοβαλ
* Άγκραβαϊν
* Γκάγουεν
* Γκάρεθ
* Γκάλαχαντ
* Γκρίφλετ
* Σερ Έκτορ
* Σερ Κέι
* Λάμορακ
* Λάνσελοτ
* Λεόντεγκρανς
* Λάιονελ
* Λούκαν
* Μάλαγκαντ
* Μπέντβιρ
* Σερ Μπορς
* Ούριενς
* Πέλλινορ
* Πέρσιβαλ
 |

 |
Στον Αρθουριανό κύκλο, ο **Σερ Άγκραβαϊν** (αγγλ. *Sir Agravaine, Agravain*) είναι ένας από τους Ιππότες της Στρογγυλής Τραπέζης, γιος του βασιλιά Λοτ και της Μοργκάουζ του Όρκνεϊ, αδερφός του Γκάγουιν, του Γκάχερις, του Γκάρεθ και του Μόρντρεντ (όταν ο τελευταίος δεν παρουσιάζεται ως γιος της Μοργκάνα λε Φέι). 

Περιγράφεται ως όμορφος στην όψη και ικανός μαχητής, αν και έχει τη φήμη του μοχθηρού. Κατά μια εκδοχή, αυτός κι όχι ο αδερφός του, Γκάχερις, ανακαλύπτει τη μητέρα του, Μοργκάουζ, μαζί με τον εραστή της, Λάμορακ, και τη σκοτώνει. Επίσης, σε ορισμένες πηγές είναι αυτός που αποκαλύπτει την παράνομη σχέση της βασίλισσας Γκουίνεβιρ και του Λάνσελοτ και σκοτώνεται από τους άνδρες του Λάνσελοτ μαζί με τα αδέρφια του, Γκάχερις και Γκάρεθ, κατά τη διάσωση της Γκουίνεβιρ από την πυρά.

Εξωτερικοί σύνδεσμοι
--------------------

* 

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Αρθουριανός κύκλος |
| --- |
|  |
| Το περιβάλλον του Αρθούρου | 
* Στρογγυλή Τράπεζα
* Εξκάλιμπερ
* Άγιο Δισκοπότηρο
* Κάμελοτ
* Άβαλον
* Μέρλιν ο Μάγος
* Γκουίνεβιρ
* Ούθερ Πεντράγκον
* Μόρντρεντ
* Ιγκρέιν
* Μοργκάνα λε Φέι
* Μοργκάουζ
* Κυρά της Λίμνης
* Ρίενς
 |  |
|  |
| Ιππότες της Στρογγυλής Τραπέζης | 
* Άγκλοβαλ
* Άγκραβαϊν
* Γκάγουεν
* Γκάρεθ
* Γκάλαχαντ
* Γκρίφλετ
* Σερ Έκτορ
* Σερ Κέι
* Λάμορακ
* Λάνσελοτ
* Λεόντεγκρανς
* Λάιονελ
* Λούκαν
* Μάλαγκαντ
* Μπέντβιρ
* Σερ Μπορς
* Ούριενς
* Πέλλινορ
* Πέρσιβαλ
 |

 |
Οι **Παγασές** ήταν παράκτια πόλη της αρχαίας Μαγνησίας, ενώ αποτελούν, σήμερα, προάστιο της σύγχρονης πόλης του Βόλου. Άκμασε κατά την διάρκεια του 5ου και 4ου αιώνα π.Χ. Ο μόνος χρησιμοποιούμενος λιμένας στη Θεσσαλία βρισκόταν στον κόλπο των Παγασών, ονομασία την οποία διατηρεί, μερικώς, έως σήμερα, καθώς η σύγχρονη ονομασία του είναι Παγασητικός. Οι Παγασές ενεπλάκησαν στις στρατιωτικές εκστρατείες του Βασιλέα Φιλίππου Β΄ της Μακεδονίας. Στην ελληνική μυθολογία, οι Παγασές αποτέλεσαν σημείο εκκίνησης για την εκστρατεία των Αργοναυτών υπό την ηγεσία του Ιάσονα. Ο Απολλώνιος ο Ρόδιος περιγράφει την τοποθεσία με ιδιαίτερη γλαφυρότητα στο πρώτο βιβλίο των *Αργοναυτικών*.

Ο βασιλιάς της Μακεδονίας Δημήτριος ο Πολιορκητής ίδρυσε την Δημητριάδα στην θέση που βρίσκεται η σημερινή πρωτεύουσα Βόλος (293 π.Χ.-290 π.Χ.) Οι κάτοικοι όλων των γειτονικών πόλεων μεταφέρθηκαν στην Δημητριάδα, μια από αυτές ήταν και οι Παγασές που προσωρινά ερημώθηκαν. Όταν κατέκτησε την περιοχή η Ρωμαϊκή δημοκρατία κατοικήθηκε ξανά και αναπτύχθηκε σημαντικά. Ο Στράβων έγραψε ότι στην εποχή του είχε γίνει ξανά το λιμάνι των Φερών που ήταν η πρωτεύουσα της Θεσσαλίας Οι Παγασές βρίσκονταν σε απόσταση 90 Στάδια ανατολικά από τις Φέρες (σημερινό Βελεστίνο που ίδρυσαν οι Σλάβοι Βελεγεζίτες) και 20 Στάδια νότια από την Ιωλκό στους πρόποδες του Πήλιου. Τον 19ο αιώνα τα ερείπια της αρχαίας πόλης των Παγασών ήταν ορατά απέναντι από τον Βόλο, έδωσε το όνομα της σε ολόκληρο το λιμάνι της Μαγνησίας. Η Ακρόπολη ήταν ορατή πάνω σε βραχώδεις κορυφές καθώς και οι πηγές που καταγράφονταν από τον Στράβωνα. Οι πηγές ωστόσο είχαν αλμυρό νερό, για αυτό οι Ρωμαίοι αναγκάστηκαν να κατασκευάσουν Υδραγωγείο που έφερε νερό από μακρινές αποστάσεις. Η πιο αποδεκτή θέση είναι το σημερινό προάστειο του Βόλου Νέες Παγασές στο οποίο βρίσκεται η κεντρική παραλία της πόλης Αλυκές. Οι πιο πρόσφατες κατασκευές έφεραν ερείπια της αρχαίας πόλης και στο γειτονικό προάστειο του Βόλου Σόρος.

Παραπομπές
----------

1. ↑  David Sacks, *Encyclopedia of the Ancient Greek World*, rev. ed. by Lisa R. Brody (Facts on File, 2005), pp. 140, 347.
2. ↑  James R. Ashley, *The Macedonian Empire: The Era of Warfare under Philip II and Alexander the Great, 359–323 B.C.* (MacFarland, 1998), p. 120, 124–125, 132–133, 361.
3. ↑  James J. Clauss, *The Best of the Argonauts: The Redefinition of the Epic Hero in Book One of Apollonius' Argonautica* (University of California Press, 1993), p. 88ff.
4. ↑  Στράβων, Γεωγραφικά. Τομ. 9, σ. 436
5. ↑  William Martin Leake, Northern Greece, Τομ. 9, σ. 368
6. ↑  Richard Talbert, ed. (2000). Barrington Atlas of the Greek and Roman World. Princeton University Press. σ. 55
7. ↑  Mogens Herman Hansen & Thomas Heine Nielsen (2004). "Thessaly and Adjacent Regions". An inventory of archaic and classical poleis. New York: Oxford University Press. σσ. 699–700
8. ↑
Το Άιμπολαντ το 1930, με κόκκινο χωριά παραδοσιακά κυριαρχούμενα από σουηδόφωνο πληθυσμό ("σβενσκμπίγκντερ").
**Άιμπολαντ**(επίσης γνωστό ως **Σουηδική Εσθονία** και **Έγκελαντ**) είναι το Εσθονικό Σουηδικό όνομα για τις ιστορικά σουηδόφωνες περιοχές και πόλεις στη βόρεια και δυτική Εσθονία.

Το ιστορικό Άιμπολαντ περιλαμβάνει τα νησιά Νοαρόοτσι, Βόρμσι, Ρούχνου, Οσμουσάαρ, Χιίουμαα, Σάαρεμαα, Μούχου, Ναϊσάαρ και τις πόλεις γύρω από το Χααπσάλου στην ηπειρωτική Εσθονία. 

Κατά τη διάρκεια του Β΄ Παγκοσμίου Πολέμου, το καλοκαίρι του 1944, σχεδόν όλοι οι Σουηδοί της Εσθονίας που ζούσαν στο Άιμπολαντ κατέφυγαν στη Σουηδία, πριν ο Κόκκινος Στρατός εισβάλει στα κράτη της Βαλτικής.

Το 2000, υπήρχαν 300 Σουηδοί στην Εσθονία, αν και οι σουηδο-εσθονικές διάλεκτοι έχουν χαθεί.

Παραπομπές
----------

1. ↑  «denandrastranden.com – En blogg om mitt liv och dess utmaningar» (στα Σουηδικά). 8 Μαρτίου 2018. Ανακτήθηκε στις 28 Ιουνίου 2023.
2. ↑  Zetterberg, Seppo, επιμ. (1996). *Viro: historia, kansa, kulttuuri*. Suomalaisen Kirjallisuuden Seuran toimituksia (2 έκδοση). Helsinki: SKS. ISBN 978-951-717-806-8.

Εξωτερικοί σύνδεσμοι
--------------------

* Ιστοσελίδα του μουσείου Άιμπολαντς στο Χααπσάλου (Σουηδικά) (Εσθονικά) (Ρωσικά)
* Den Andra Stranden
Η **Πάολα Εγκόνου** είναι Ιταλίδα διεθνής αθλήτρια πετοσφαίρισης, η οποία αγωνίζεται ως διαγώνια στο Πρωτάθλημα της Ιταλίας με την ομάδα της Ιμόκο Βόλεϊ Κονελιάνο.

Γεννήθηκε στην Τσιταντέλα της Ιταλίας, ενώ έχει καταγωγή από τη Νιγηρία. Ο πατέρας της είναι από το Λάγος και η μητέρα της από τη Μπενίν Σίτι.

Καριέρα
-------

Ξεκίνησε να παίζει επαγγελματικά το 2013, σε ηλικία 15 ετών, με την ομάδα της Κλάμπ Ιτάλια. Το 2017 υπέγραψε συμβόλαιο με τη Βόλεϊ Νοβάρα, με την οποία κατέκτησε δύο Κύπελλα Ιταλίας, ένα Σούπερ Καπ Ιταλίας και ένα Κύπελλο Πρωταθλητριών Ευρώπης. Το 2019 μεταπήδησε στην πρωταθλήτρια Ιμόκο Βόλεϊ Κονελιάνο με την οποία έχει κερδίσει τρία Σούπερ Καπ Ιταλίας, δύο Κύπελλα Ιταλίας, ένα πρωτάθλημα Ιταλίας, ένα Κύπελλο Πρωταθλητριών Ευρώπης και ένα Παγκόσμιο Πρωτάθλημα Συλλόγων.

Διεθνής Καριέρα
---------------

Κλήθηκε για πρώτη φορά στην Εθνική Ομάδα της Ιταλίας το 2015, σε ηλικία 17 ετών, όπου και βοήθησε τη χώρα της να προκριθεί στους Ολυμπιακούς Αγώνες του 2016 στο Ρίο ντε Τζανέιρο. Με την εθνική ομάδα της Ιταλίας έχει κατακτήσει ασημένιο μετάλλιο στο Παγκόσμιο Γκραν Πρι της Ναντσίνγκ το 2017, ασημένιο μετάλλιο στο Παγκόσμιο Πρωτάθλημα της Ιαπωνίας το 2018, χάλκινο μετάλλιο στο Ευρωπαϊκό Πρωτάθλημα το 2019  και χρυσό μετάλλιο στο Ευρωπαϊκό Πρωτάθλημα το 2021, στο οποίο αναδείχθηκε πολυτιμότερη παίκτρια .

Παραπομπές
----------

1. ↑
2. 1 2 3  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Νοεμβρίου 2021. Ανακτήθηκε στις 16 Νοεμβρίου 2021.
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Νοεμβρίου 2021. Ανακτήθηκε στις 16 Νοεμβρίου 2021.
5. ↑
Στα μαθηματικά μια **δομοστοιχειωτή μορφή** (modular form) είναι μια μιγαδική αναλυτική συνάρτηση ορισμένη στο άνω μιγαδικό ημιεπίπεδο η οποία ικανοποιεί κάποιες συγκεκριμένες συνθήκες.

Μια **δομοστοιχειωτή συνάρτηση** είναι μια δομοστοιχειωτή μορφή, χωρίς τη συνθήκη να είναι ολομορφική συνάρτηση στο άπειρο. Οι δομοστοιχειωτές συναρτήσεις είναι μερομορφικές στο άπειρο.

Η σύνδεση των δομοστοιχειωτών μορφών με τις ελλειπτικές καμπύλες οδήγησε στην απόδειξη σημαντικών εικασιών της θεωρίας αριθμών, ανάμεσά τους και το τελευταίο θεώρημα του Φερμά.

Η θεωρία των δομοστοιχειωτών μορφών είναι κλάδος της μιγαδικής ανάλυσης και βρίσκει κυρίως εφαρμογές στη θεωρία αριθμών. Αποτελεί ειδική περίπτωση της πιο γενικής θεωρίας των αυτομορφικών μορφών.

Η μελέτη τους ξεκινά στις αρχές 19ο αιώνα όπου Γερμανός μαθηματικό Φέλιξ Κλάιν μελέτησε τις ελλειπτικές συναρτήσεις. Ο όρος "δομοστοιχειωτή μορφή" αποδίδεται στον Χέκε.

Διαβάστε επίσης
---------------

* Μάριος Μαγιολαδίτης, Modular forms of weight 1, Ινστιτούτο Πειραματικών Μαθηματικών, Πανεπιστήμιο του Ντούισμπουργκ-Έσσεν, 2006.

Παραπομπές
----------

1. ↑  Jean-Pierre Serre: A Course in Arithmetic. Graduate Texts in Mathematics 7, Springer-Verlag, New York, 1973.
Το **Πέσο Φιλιππίνων** είναι το επίσημο νόμισμα των Φιλιππίνων. Διαιρείτε σε 100 σεντάβος. Σαν πρώην αποικία των ΗΠΑ, η χώρα χρησιμοποιούσε την αγγλική γλώσσα στο νόμισμα της, με τη λέξη *πέσο* να εμφανίζεται στα χαρτονομίσματα και κέρματα έως το 1967. Μετά την υιοθέτηση και τη χρήση της Φιλιππινέζικης γλώσσα στα χαρτονομίσματα και νομίσματα, ο όρος *πίσο* ξεκίνησε να χρησιμοποιείται.

Παραπομπές
----------

Εξωτερικοί σύνδεσμοι
--------------------

* Virtual Museum of Spanish Philippine Coinage Αρχειοθετήθηκε 2019-04-02 στο Wayback Machine.
* Philippine Guerrilla and Emergency Notes
* Philippine Coin News & Update Αρχειοθετήθηκε 2020-02-19 στο Wayback Machine.
* Philippine Banknotes and Coins
* American Revolutionary Coins Countermarked in Philippines
Η **Πιάνα ντέλι Αλμπανέζι** (σημ.: *Κάμπος των Αλβανών*, ιταλικά: Piana degli Albanesi, αρμπερές αλβανικά: Hora e Arbëreshëvet ή Hora, Sheshi, Qana) είναι ιταλικός δήμος 6.128 κατοίκων στη μητροπολιτική πόλη του Παλέρμο της Σικελίας. Η επίσημη ονομασία της πόλης ήταν **Πιάνα ντέι Γκρέτσι**, δηλαδή *Κάμπος των Ελλήνων*, μέχρι το 1941. Ο δήμος βρίσκεται σε ένα ορεινό οροπέδιο και περιβάλλεται από ψηλά βουνά, στην ανατολική πλευρά του επιβλητικού όρους Πιτσούτα, η πόλη, που καθρεφτίζεται σε μια μεγάλη λίμνη, απέχει 24 χλμ από τη μητροπολιτική πρωτεύουσα.

Η πόλη είναι το σημαντικότερο κέντρο της κοινότητας των Αρμπερές της Σικελίας, καθώς και η μεγαλύτερη και πολυπληθέστερη αποικία των Ιταλοαλβανών. Λειτουργεί ως η επισκοπική έδρα της Επαρχίας της Πιάνα ντέλι Αλμπανέζι, περιφέρειας της Ιταλοαλβανικής Ελληνοκαθολικής Εκκλησίας της οποίας η δικαιοδοσία καλύπτει όλους τους Αλβανούς της Σικελίας που ασκούν το βυζαντινό τελετουργικό.

Παραπομπές
----------

1. ↑  Piana degli Albanesi in Enciclopedia Treccani (online)
2. ↑  Nasho Jorgaqi, *Lontano e Vicino. Viaggio tra gli Albanesi d'Italia* (original title: *Larg dhe afër. Shregtime arbëreshe*, Casa Editrice 8 Nëretori, Tirana 1987), Cosenza 1991, Pellegrini Ed. p= 26.
3. ↑  A Tirana fotografie dell'immigrazione albanese in Italia.
4. ↑   Τον περασμένο αιώνα η Πιάνα ντέλι Αλμπανέζι είχε κατά μέσο όρο 10.000 κατοίκους. Στη δεκαετία του 1930 έφτασε να έχει περισσότερους από 12.000 κατοίκους, πολλοί από τους οποίους μετανάστευσαν στην Αμερική και αργότερα στη βόρεια Ευρώπη. Μια μεγάλη κοινότητα *αρμπερές* της *Hora* ζει στο Παλέρμο (10.000 σύμφωνα με τα στοιχεία που αναφέρει η ιταλοαλβανική ενορία της Μαρτοράνα).

  



|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ιταλία
 |

 |
Ο **Αδείμαντος του Κολλυτού** (432 π.Χ. – 382 π.Χ.) ήταν αρχαίος Έλληνας, γιος του Αρίστωνος του Αθηναίου, γνωστότερος ως ο μεγαλύτερος αδερφός του Πλάτωνα. Παίζει σημαντικό ρόλο στην *Πολιτεία* του Πλάτωνα, και αναφέρεται στο έργο *Απολογία Σωκράτους* του Πλάτωνα και στους *διαλόγους* του Παρμενίδη.

Στην *Πολιτεία*, ο Αδείμαντος χαρακτηρίζεται από την ανησυχία του για την εκπαίδευση, πράγμα το οποίο είναι προφανές από τη στιγμή που ο ίδιος εμπλέκεται στη συζήτηση. Επίσης, ανησυχεί για την ευτυχία των ανθρώπων στην ιδανική πόλη. Αναρωτιέται αν θα μπορούσαν να ζήσουν μία ευτυχή ζωή με μικρή ή καθόλου περιουσία. Συνεπώς, ο Αδείμαντος συνήθως συνδέεται με την απληστία ή την αγάπη για τα χρήματα σε ερμηνείες του διαλόγου. Γενικά, ο Αδείμαντος θεωρείται ως πιο προσεκτικός, εγκρατής, και λιγότερο δημιουργικός από τον αδερφό του, Γλαύκωνα, τον δεύτερο σημαντικότερο συνομιλητή του Σωκράτη στα τελευταία εννέα βιβλία της *Πολιτείας*.

Παραπομπές
----------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Σωκράτης, Αδείμαντος** |

1. ↑  Johannes Kirchner: «Prosopographia Attica». (λατινική γλώσσα) *Prosopographia Attica*. Βερολίνο. 1901.
2. ↑  Debra Nails, The People of Plato: A Prosopography of Plato and Other Socratics. Indianapolis: Hackett Publishing, 2002
3. ↑  Brown, Eric (2009), "Plato's Ethics and Dinosaurs in The Republic", in Kraut, Richard: *Stanford Encyclopedia of Philosophy*, Stanford University: Center for the Study of Language and Information
4. ↑  Πλάτων, *Πολιτεία*, 2.362d
5. ↑  Plato, Republic, 4.419a Πολιτεία, Πλάτων.
6. ↑  Brown, Eric (2009), "Plato's Ethics and Dinosaurs in The Republic", in Kraut, Richard: *Stanford Encyclopedia of Philosophy*, Stanford University: Center for the Study of Language and Information
Ο **Γιώργος Σ. Πολίτης** (Ιανουάριος 1960, Αθήνα) είναι Έλληνας συγγραφέας. Εκτός από τη συγγραφή και επεξεργασία έργων, αρθρογραφεί στο διαδίκτυο διατηρώντας ιστολόγιο, ενώ αρθρογραφεί επίσης στον περιοδικό τύπο.

Έχει συγγράψει περισσότερα από 300 άρθρα τα οποία αφορούν την κοινωνία, την πολιτική, τη φιλοσοφία, τη ψυχολογία και τις σχέσεις.

Βιογραφικά στοιχεία
-------------------

Γεννήθηκε στην Αθήνα τον Ιανουάριο του 1960. Το 1984 ολοκλήρωσε τις σπουδές του στην ζωγραφική και την αρχιτεκτονική εσωτερικών χώρων και κατόπιν δημιούργησε τη δική του επιχείρηση. Παρακολούθησε σειρά σεμιναρίων Ψυχολογίας, Πολιτικής οικονομίας και φιλοσοφίας στο Καποδιστριακό Πανεπιστήμιο Αθηνών. Είναι παντρεμένος και πατέρας δύο ενήλικων παιδιών. Εδώ και αρκετά χρόνια ασχολείται αποκλειστικά με την συγγραφή μυθιστορηματικών και θεατρικών έργων. Πρόσφατα θεατρικά έργα Κορίτσι διαμάντι, Το λαχείο)

Εργογραφία
----------

* **Ήφαες Αδελαή**; (Εκδόσεις Ηρόδοτος 2014) (ISBN 978-960-485-069-3)
* **24 Στιγμές ακραίου πάθους** (Εκδόσεις Ηρόδοτος 2017) (ISBN 978-960-485-188-3)
* **Το γράμμα που δεν διαβάστηκε ποτέ** (Εκδόσεις Ωκεανίδα 2018) (ISBN 978-960-410-815-2)
* **Το προξενιό της Ιουλίας** (Εκδόσεις Ψυχογιός 2020) (ΙSBN 978-618-01-3421-6)
* **Το Τελευταίο Φιλί** (Εκδόσεις Ψυχογιός 2021) (ISBN 978-618-01-3800-9)
* **Ο Επισκέπτης** (Εκδόσεις Ψυχογιός 2022) (ISBN 978-618-01-4256-3)

Παραπομπές
----------

1. ↑  «:BiblioNet : 24 στιγμές ακραίου πάθους / Πολίτης, Γιώργος Σ». *biblionet.gr*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 18158912394049772141
* **ΕΒΕ**: 344602
* LCCN: no2020058158
* ISNI: 0000 0005 0140 7061

 |

 |
Η Oracle Corporation είναι μια αμερικανική πολυεθνική εταιρεία τεχνολογίας υπολογιστών με έδρα το Όστιν, Τέξας, στις Ηνωμένες Πολιτείες.  Το 2020, η Oracle ήταν η τρίτη μεγαλύτερη εταιρεία λογισμικού στον κόσμο βάσει εσόδων και κεφαλαιοποίησης αγοράς.  Η εταιρεία εμπορεύεται λογισμικό και τεχνολογίες βάσεων δεδομένων (συγκεκριμένα βάσεις δεδομένων με δικά της εμπορικά σήματα), προϊόντα λογισμικού cloud και προϊόντα λογισμικού επιχειρήσεων, όπως λογισμικά για τον σχεδιασμό πόρων επιχειρήσεων (ERP), λογισμικά διαχείρισης ανθρώπινου κεφαλαίου (HCM), λογισμικά διαχείρισης σχέσεων με τους πελάτες (CRM) (γνωστά και ως εμπειρία πελατών), λογισμικά διαχείρισης επιδόσεων επιχειρήσεων (EPM) και λογισμικά διαχείρισης αλυσίδας εφοδιασμού (SCM).

1. ↑  Bursztynsky, Jessica (11 Δεκεμβρίου 2020). «Oracle is moving its headquarters from Silicon Valley to Austin, Texas». *CNBC* (στα Αγγλικά). Ανακτήθηκε στις 12 Δεκεμβρίου 2020.
2. ↑  «The World's Biggest Public Companies, Software/Programming». *Forbes*. Ανακτήθηκε στις 14 Ιανουαρίου 2020.
3. ↑  Vickers, Marques (2016). *The Architectural Elevation of Technology: A Photo Survey of 75 Silicon Valley Headquarters*. Marquis Publishing. σελ. 97.
Η **επιστολή Ταβαγκαλάβα** (CTH 181) γράφτηκε από ένα Χετταίο βασιλιά (πιθανότατα από τον Χατουσίλις Γ΄, σύμφωνα με τους μελετητές), με παραλήπτη ένα βασιλιά των *Αχιγιάβα* (Αχαιών) γύρω στο 1250 π.Χ. Η επιστολή δίνει σημαντικές πληροφορίες για τις σχέσεις ανάμεσα στους Έλληνες και τους Χετταίους στην μετέπειτα Εποχή του Χαλκού και καταγράφει το όνομα της Βιλούσας που ταυτίζεται με την Ομηρική Τροία. Ο συγγραφέας των επιστολών ταυτίζεται με τον βασιλιά των Χετταίων Χατουσίλις Γ΄, μερικοί μελετητές τον ταυτίζουν με τον Μουβατάλις Β΄. Τα θραύσματα του κειμένου που σώθηκε είναι ασαφή, δεν καταγράφουν με ακρίβεια το όνομα του βασιλιά των Αχιγιάβα στον οποίο απεστάλη η παράκληση. Στην επιστολή ο βασιλιάς των Χετταίων ζητάει την συνεργασία του ομόλογου του βασιλιά των Αχιγιάβα για να καταπνίξει μια εξέγερση στην Μικρά Ασία. 

Ο τυχοδιώκτης Πιγιάμα-Ραντού αφού ηγήθηκε πρώτα σε μια ανεπιτυχή εξέγερση εναντίον των Χετταίων στην Λούκκα δραπέτευσε κατόπιν στα εδάφη των Αχιγιάβα. Ο συγγραφέας της επιστολής και βασιλιάς των Χετταίων ζητάει από τον ομόλογο του βασιλιά των Αχιγιάβα είτε να εκδόσει τον Πιγιάμα-Ραντού στους Χετταίους, είτε να τον εκδιώξει από τα εδάφη τους είτε να του παραχωρήσει άσυλο υπό την προυπόθεση ότι δεν θα ενοχλήσει ξανά τους Χετταίους. Δεν είναι γνωστή η απάντηση του ομολόγου του αλλά η σημαντική παρουσία των Αχιγιάβα στην περιοχή τα επόμενα χρόνια δείχνει ότι το αίτημα είχε πιθανότατα απορριφθεί. Ο τόνος της επιστολής ήταν επιπληκτικός για την υποστήριξε που παρείχε ο βασιλιάς των Αχιγιάβα στον Πιγιάμα-Ραντού αλλά οι προσφωνήσεις όπως *"αδελφέ μου"* δείχνουν ότι οι Αχιγιάβα ήταν μεγάλο βασίλειο της εποχής όπως η Αίγυπτος και η Βαβυλώνα. Το όνομα της επιστολής προέρχεται από την αναφορά ενός αδελφού του βασιλιά των Αχιγιάβα με το όνομα Ταβαγκαλάβα. Σύμφωνα με διάφορους μελετητές, το όνομα Ταβαγκαλάβα (*Tawagalawa*) ίσως είναι η παραφθορά του ελληνικού ονόματος Ετεοκλής από παλαιότερο τύπο Ἐτεϝοκλέϝης (*Etewoklewes*) στη χετταιική γλώσσα.

Παραπομπές
----------

1. ↑  [Ferdinand, Die Ahhijava-Urkunden: Mit 9 Tafeln, Hildesheim, 1975, 2ff] «Αρχειοθετημένο αντίγραφο». Αρχειοθετήθηκε από το πρωτότυπο στις 21 Οκτωβρίου 2013. Ανακτήθηκε στις 14 Μαΐου 2020. CS1 maint: BOT: original-url status unknown (link)
2. ↑
3. ↑  Beckman, Gary; Bryce, Trevor; Cline, Eric (2012). The Ahhiyawa Texts. Brill. σσ. 119–120
4. ↑  Beckman, Gary; Bryce, Trevor; Cline, Eric (2012). The Ahhiyawa Texts. Brill. σσ. 119–122
5. ↑  Beckman, Gary; Bryce, Trevor; Cline, Eric (2012). The Ahhiyawa Texts. Brill. σ. 122
6. ↑  Hoffner, Beckman. *Letters from the Hittite Kingdom*, 2009. p. 297.
7. ↑  Cline, Eric H. *The Trojan War : a very short introduction*. New York: Oxford University Press. σελ. 64. ISBN 9780199760275.

Πηγές
-----

* Beckman, Gary; Bryce, Trevor; Cline, Eric (2012). The Ahhiyawa Texts. Brill.
* S. Heinhold-Krahmer, StBoT 45, 2001, 192.
* F. Starke, StBoT 31, 1990, 127, 377.
* I. Singer, Anatolian Studies 33, 1983, 211
* H.G. Guterbock, Orientalia, Nova Series, 59, 1990, 157–165
**Βουλευτικές εκλογές** διεξήχθησαν στην Κιργιζία στις 4 Οκτωβρίου 2015.

Εκλογικό σύστημα
----------------

Οι 120 βουλευτές στο Ανώτατο Συμβούλιο εκλέγονται αναλογικά σε μία μονοεδρική περιφέρεια σε όλη τη χώρα, με εκλογικό όριο για την είσοδο στη βουλή το 7%. Δεν επιτρέπεται σε κάποιο κόμμα να καταλάβει περισσότερες από 65 έδρες. Οι κομματικές λίστες πρέπει να απαρτίζονται υποχρεωτικά από άνδρες και γυναίκες τουλάχιστον στο 30%. Επίσης, κάθε λίστα απαιτείται να έχει τουλάχιστον 15% των υποψηφίων της από εθνικές μειονότητες.

Έπειτα από ισχυρισμούς για παρατυπίες που έγιναν κατά τις προηγούμενες εκλογές εισήχθη για πρώτη φορά η βιομετρική εξέταση των ψηφοφόρων.

Εκστρατεία
----------

Πριν τη διεξαγωγή των εκλογών ιδρύθηκαν αρκετά πολιτικά κόμματα, συχνά σε μια προσπάθεια από πλούσιους Κιργίζιους να επεκτείνουν τα δικά τους συμφέροντα.

Σε περισσότερο από το 10% των δυνητικών υποψηφίων δεν επετράπη να κατέλθουν εξαιτίας καταδίκης τους για ποινικά αδικήματα, ενώ ένας αρχηγός κόμματος, πρώην πυγμάχος, αποκλείστηκε από τις εκλογές μετά τις καταγγελίες ότι ξυλοκόπησε υποψήφιο από αντίπαλο κόμμα.

Διεξαγωγή
---------

Παρότι υπήρξαν κάποιες αναφορές για νοθεία στις εκλογές, η αποστολή των παρατηρητών από τον ΟΑΣΕ χαρακτήρισε τις εκλογές «ζωντανές και ανταγωνιστικές», «μοναδικές στην περιοχή», ενώ οι παρατηρητές από το Συμβούλιο της Ευρώπης ανέφεραν ότι οι ψηφοφόροι «επέλεξαν ελεύθερα μεταξύ ενός μεγάλου αριθμού υποψηφίων».

Ωστόσο, σημειώθηκαν προβλήματα με την εγγραφή πολλών ψηφοφόρων στους εκλογικούς καταλόγους με τη χρήση της ταυτότητάς τους. Το Συμβούλιο της Ευρώπης επεσήμανε προβλήματα με τη διαφάνεια κατά τις εκστρατείες και τη χρηματοδότηση των κομμάτων, τονίζοντας ότι θα έπρεπε να βελτιωθούν.

Αποτελέσματα
------------

| Κόμμα | Ψήφοι | % | Έδρες | +/– |
| --- | --- | --- | --- | --- |
| Σοσιαλδημοκρατικό Κόμμα της Κιργιζίας | 432.804 | 27,56 | 38 | +12 |
| Respublika–Ata-Zhurt | 318.266 | 20,26 | 28 | –23 |
| Κόμμα της Κιργιζίας | 205.268 | 13,07 | 18 | Νέο |
| Ονουγκούου–Πρόοδος | 147.515 | 9,39 | 13 | Νέο |
| Μπιρ Μπολ | 134.909 | 8,59 | 12 | Νέο |
| Σοσιαλιστικό Κόμμα Άτα Μεκέν | 122.500 | 7,08 | 11 | –7 |
| Butun Kyrgyzstan–Emgek |  |  | 0 | 0 |
| Ζαμαντάς |  |  | 0 | 0 |
| Ουλούου Κιργιστάν |  |  | 0 | Νέο |
| Ar-Namys |  |  | 0 | –25 |
| Meken Yntymygy |  |  | 0 | Νέο |
| Κογκρέσο των Λαών της Κιργιζίας |  |  | 0 | Νέο |
| Aalam |  |  | 0 | Νέο |
| Azattyk |  |  | 0 | Νέο |
| Εναντίον όλων |  |  | – | – |
| Άκυρα/λευκά ψηφοδέλτια |  | – | – | – |
| **Σύνολο** | **1.563.456** | **100** | **120** | **0** |
| Εγγεγραμμένοι/συμμετοχή | 2.761.297 | 57,56 | – | – |
| Πηγή: Inform, IPU |

Παραπομπές
----------

1. 1 2  Electoral system IPU
2. 1 2 3  Voters celebrate Kyrgyzstan’s democratic experiment Financial Times, 4-10-2015
3. ↑  Social Democrats Leading In Closely Watched Kyrgyz Vote Radio Free Europe Radio Liberty, 4-10-2015
4. 1 2 3  Monitors Praise Kyrgyz Elections Won By Social Democrats Radio Free Europe Radio Liberty, 5-10-2015
Το **καρβαζόλιο** είναι μια αρωματική ετεροκυκλική οργανική χημική ένωση. Η δομή του είναι τρικυκλική, με δυο βενζολικούς δακτυλίους συμπυκνωμένους εκατέρωθεν ενός πενταμελούς αζωτούχου δακτυλίου. Μπορεί να θεωρηθεί ότι η δομή του προέρχεται από το δικυκλικό μόριο του ινδολίου, στο οποίο ένας επιπλέον δακτύλιος βενζολίου έχει συμπυκνωθεί στον δεσμό 2-3 του πενταμελούς ινδολικού δακτυλίου.

Σύνθεση
-------

Μια κλασική εργαστηριακή σύνθεση του καρβαζολίου είναι η **κυκλοποίηση Borsche–Drechsel**.

Σύνθεση Borsche–Drechsel

Το πρώτο στάδιο αποτελείται από συμπύκνωση φαινυλυδραζίνης με κυκλοεξανόνη προς την αντίστοιχη ιμίνη. Το δεύτερο στάδιο είναι μια αντίδραση μετάθεσης που καταλύεται από υδροχλωρικό οξύ και καταλήγει σε κυκλοποίηση προς **τετραϋδροκαρβαζόλιο**. Μια παραλλαγή της αντίδρασης είναι η πραγματοποίηση και των δύο σταδίων σε ένα μόνο βήμα, εφόσον η αντίδραση πραγματοποιηθεί σε οξικό οξύ. Τέλος, το τετραϋδροκαρβαζόλιο οξειδώνεται προς καρβαζόλιο με χρήση ερυθρού μολύβδου. 

Μια άλλη παραδοσιακή μέθοδος σύνθεσης καρβαζολίου είναι η **σύνθεση Bucherer**, η οποία βασίζεται στην αντίδραση ναφθόλης και φανυλυδραζίνης με υδροθειώδες νάτριο (NaHSO3):

Σύνθεση Bucherer

Μια τρίτη μέθοδος σύνθεσης είναι η **αντίδραση Graebe–Ullmann**, η οποία περιλαμβάνει σχηματισμό ενδιάμεσου διαζωνιακού άλατος που μετατρέπεται αμέσως σε 1,2,3-τριαζόλιο. Το τριαζόλιο όμως είναι ασταθές και με αύξηση της θερμοκρασίας μετατρέπεται σε καρβαζόλιο με έκλυση αερίου αζώτου.

Χρήσεις
-------

Το καρβαζόλιο χρησιμοποιείται στην παραγωγή χρωστικών και στη βιομηχανία πολυμερών.

Δείτε επίσης
------------

* Ινδόλιο
* Ινδολίνη
* Φλουορένιο
* Πυρρόλιο

Παραπομπές
----------

1. ↑  W. Borsche (1908). «Ueber Tetra- und Hexahydrocarbazolverbindungen und eine neue Carbazolsynthese. (Mitbearbeitet von. A. Witte und W. Bothe.)». *Justus Liebig's Annalen der Chemie* **359** (1–2): 49–80. doi:10.1002/jlac.19083590103.
2. ↑  E. Drechsel (1888). «Ueber Elektrolyse des Phenols mit Wechselströmen». *Journal für praktische Chemie* **38** (1): 65–74. doi:10.1002/prac.18880380105.
3. ↑  Organic Syntheses, Coll. Vol. 4, p.884 (1963); Vol. 30, p.90 (1950). Link
4. ↑  Bucherer, H. T.; Seyde, F. *J. Prakt. Chem.* **1908**, *77(2)*, 403.
5. ↑  Drake, N, L. *Org. React.* **1942**, *1*, 114.
6. ↑  «Graebe-Ullmann reaction». Αρχειοθετήθηκε από το πρωτότυπο στις 16 Αυγούστου 2011. Ανακτήθηκε στις 19 Νοεμβρίου 2013.
7. ↑  Carl Graebe and Fritz Ullmann (1896). «Ueber eine neue Carbazolsynthese». *Justus Liebig's Annalen der Chemie* **291** (1): 16–17. doi:10.1002/jlac.18962910104.
8. ↑  O. Bremer (1934). «Über die Bedeutung der Graebe-Ullmannschen Carbazolsynthese und deren Übertragung auf N-substituierte Pyridino-triazole». *Justus Liebigs Annalen der Chemie* **514**: 279–291. doi:10.1002/jlac.19345140116.
Το **Εισιτήριο λύκου** είναι κυριολεκτική μετάφραση της ρωσικής φράσης волчий билет (βόλτσι μπιλιέτ), μια έκφραση της καθομιλουμένης γλώσσας για να υποδηλώσει μια έκδοση ενός εγγράφου με περιοριστικές ρήτρες, σε σύγκριση με το πλήρες έγγραφο. Μεταφορικά, η φράση παραμένει σε χρήση σε πολλές από τις χώρες του πρώην κομμουνιστικού μπλοκ, συνήθως για να υποδηλώσει κάθε είδους εγγράφου που επηρεάζει αρνητικά την καριέρα ενός ατόμου.

Αρχικά η φράση χρησιμοποιήθηκε στην Αυτοκρατορική Ρωσία για να υποδηλώσει ένα έγγραφο που εκδίδεται αντί του εσωτερικού διαβατηρίου σε πρόσωπα που λάμβαναν εξάμηνη αναβολή κατόργκα ή εξορία για την επίλυση προσωπικών υποθέσεων. Αργότερα, συμβόλιζε το περιορισμένο πιστοποιητικό για την ολοκλήρωση των σπουδών. Σε αντίθεση με ένα κανονικό πτυχίο, απλώς δήλωνε ότι οι μελέτες ολοκληρώθηκαν, αλλά ο μαθητής δεν είχε το δικαίωμα να δώσει εξετάσεις για λόγους ελλιπούς μελέτης ή ανάρμοστης συμπεριφοράς.

Το εισιτήριο ήταν σοβαρό εμπόδιο για την καριέρα ενός ατόμου. Ακόμα αργότερα η φράση εφαρμοζόταν σε ένα έγγραφο που εκδιδόταν αντί του εσωτερικού διαβατηρίου σε πρόσωπα που αποφυλακίζονταν ("πιστοποιητικό αποφυλάκισης"). Συνήθως αυτό το είδος του εγγράφου περιόριζε τα δικαιώματα του πολίτη σε σχέση με τον τόπο κατοικίας (κανόνας 101ου χιλιομέτρου), το επάγγελμα, και ούτω καθεξής.

Δείτε επίσης
------------

* Κανόνας του 101ου χιλιομέτρου
Η **Δόξα Ρετζικίου** είναι ελληνική ερασιτεχνική ποδοσφαιρική ομάδα που έχει ως έδρα τα Πεύκα του δήμου Νεαπόλεως - Συκεών της Θεσσαλονίκης. 

Η πλήρης ονομασία της ομάδας είναι **Α.Ο. Δόξα Ρετζικίου** και ιδρύθηκε το 1959 στο τότε Ρετζίκι του νομού Θεσσαλονίκης, με κύρια δραστηριότητα το ποδόσφαιρο. Τα χρώματα της ομάδας είναι τα εξής: μαύρο, λευκό και κόκκινο. 

Ο σύλλογος ανήκει στα πρωταθλήματα της ΕΠΣ της Μακεδονίας. Η ομάδα του Ρετζικίου έχει καταφέρει να φτάσει μέχρι την Α' Ερασιτεχνική κατηγορία. Συμμετέχει ανελλιπώς στα πρωταθλήματα της ΕΠΣΜ από το 1964 και μετά, κυρίως στη Γ΄ κατηγορία.

Έχει ως έδρα της το δημοτικό γήπεδο Πεύκων (γνωστό ως Αγίας Τριάδος). Την περίοδο 2023-2024 η ανδρική ομάδα του αγωνίζεται στην A΄ Ερασιτεχνική κατηγορία της ΕΠΣΜ.

Παραπομπές
----------

1. ↑  «ΙΣΤΟΡΙΚΟ – Δόξα Ρετζικίου». *Δόξα Ρετζικίου – Δόξα Ρετζικίου*. Ανακτήθηκε στις 30 Οκτωβρίου 2023.

Εξωτερικοί σύνδεσμοι
--------------------

* Επίσημη ιστοσελίδα
Με την ονομασία **Βασάν** αναφέρεται στη Παλαιά Διαθήκη η περιοχή της Παλαιστίνης που βρίσκεται ανατολικά της Λίμνης Τιβεριάδας, πέραν του Ιορδάνη ποταμού και νότια του όρους Ερμόν. Πρόκειται για τη σημερινή Ελ Νουκρά.

Στην περιοχή αυτή, σύμφωνα με τη διήγηση στο βιβλίο *Γένεση* (14:5) ήταν το βασίλειο του Ωγ, όπου κατοικούσαν γίγαντες τους οποίους κατάφερε και εξολόθρευσε ο Χοδολλογομόρ. Ακόμα, ο βασιλιάς της Ωγ νικήθηκε από τους Ισραηλίτες.

Πρωτεύουσα της Βασάν φερόταν η Ασταρώθ, άλλες σπουδαίες πόλεις της ήταν η Ασταρώθ Καρναΐμ, η Βοσόρα ή Βόσρα, η Γουλών, η Εδραΐν, η Σελά κ.ά. Η Βασάν στους βιβλικούς χρόνους φημιζόταν για τους ταύρους της.

Πηγές
-----

* *Γένεση* 14:5
* *Δευτερονόμιο* 1,4
* *Ιησούς του Ναυή* 9,10, κ.εξ.
* *Αριθμοί* 21:33, 32:33
* Εγκυκλοπαίδεια *Πάπυρος Larousse Britannica*, τόμ.16ος, σελ.330.
* David and Patt Alexander: *Το εκπληκτικό Εγχειρίδιο της Βίβλου*, Εκδόσεις Πέργαμος, Αθήνα 1993, σελ.671.
Η Ελληνορθόδοξη εκκλησία στην Ραμάλα, Παλαιστίνη.
Ο **Ορθόδοξος Ιερός Ναός της Μεταμορφώσεως** είναι Ελληνορθόδοξη εκκλησία που βρίσκεται στην Ραμάλα της κατεχόμενης Παλαιστίνης. Η Βασιλική είναι βυζαντινού ρυθμού. Η εκκλησία εγκαινιάστηκε το 1852 και περιέχει ιερά σκεύη και παλιές εικόνες, μερικές από τις οποίες χρονολογούνται από το 1830 και μεταφέρθηκαν στην εκκλησία μετά την καταστροφή μικρών εκκλησιών στην Ραμάλα ως αποτέλεσμα διωγμών και αρκετών πολέμων.

Στην μονή της μεταμορφώσεως υφίσταται η πνευματική ηγεσία όλης της περιοχής της Ραμάλας. Αρχηγός της μονής είναι ο εκπρόσωπος του Πατριαρχείου, καθώς η ορθόδοξη εκκλησία τελεί υπό την ηγεσία της Ελληνικής Ορθόδοξης Εκκλησίας της Ιερουσαλήμ, η οποία ορίζει τον τοπικό πνευματικό της ηγέτη, τους ιερείς και την εφορευτική επιτροπή της εκκλησίας. Ο κόσμος που προσεύχεται σε αυτόν τον ναό είναι κυρίως οι κάτοικοι της Ραμάλας και των γύρω χωριών.

Εξωτερικοί σύνδεσμοι
--------------------

* Επίσημη ιστοσελίδα

Συντεταγμένες: 31°54′13.57″N 35°11′48.2″E﻿ / ﻿31.9037694°N 35.196722°E﻿ / 31.9037694; 35.196722
Οδύσσεια is located in ΑθήναΟδύσσειαΟδύσσειαΗ προσεγγιστική θέση της Οδύσσειας στον χάρτη
Η **Οδύσσεια** είναι αινιγματική αρχαία ελληνική πόλη η οποία αναφέρεται από αρχαίους συγγραφείς, η θέση της οποίας δεν έχει προσδιοριστεί με ακρίβεια. Θεωρείται ότι βρίσκεται στην περιοχή της Ανδαλουσίας, στη σημερινή Ισπανία. 

Η ύπαρξη της πόλεως αναφέρεται από τον Ποσειδώνιο και τον Αρτεμίδωρο τον Εφέσιο. Η μαρτυρία του τελευταίου αναφέρεται στο έργο του Στράβωνα. Σύμφωνα με αυτούς, η Οδύσσεια βρισκόταν στην αρχαία Τουρδητανία (σημερινή Ανδαλουσία), στα ορεινά της φοινικικής αποικίας Άβδηρα (σημ. Adra). Ο Αρτεμίδωρος εξηγεί την ύπαρξή της ετυμολογικά, ανατρέχοντας στις περιπλανήσεις του Οδυσσέα. Κατά τον Ασκληπιάδη τον Μυρλεανό, στην πόλη υπήρχε ναός της Αθηνάς με αφιερώματα από ναυτικούς.

Κατά μερικούς ερευνητές, τοποθετείται στη σημερινή κωμόπολη Ugíjar, στην επαρχία της Γρανάδας, κοντά στην Αλμερία. Μία δεύτερη άποψη την τοποθετεί κοντά στη σημερινή Λόχα (Loja), στην περιοχή της Γρανάδας, ενώ κατά άλλη άποψη βρισκόταν κοντά στη Σεβίλλη.

Παραπομπές
----------

1. ↑  Στράβωνος *Γεωγραφικά*, βιβλίο Γ΄, 2.13..
2. 1 2  Elícegui, Elvira Gangutia. *El nuevo Papiro de Artemidoro y la interpretación arcaizante del Geógrafo*, στο έργο *Koinòs lógos : homenaje al profesor José García López*, επιμ. Mariano Valverde Sánchez, Esteban Antonio Calderón Dorda, Alicia Morales Ortiz, τ. 1, 2006, ISBN 8-483-71607-0, σ. 248.

Πηγές
-----

* Αρχαίοι Έλληνες γεωγράφοι Β΄ τόμος εκδ. Νέα θέσις.
* Π. Δρανδάκη, *Μεγάλη Ελληνική Εγκυκλοπαίδεια*, τ. ΙΗ΄, σελ. 713
Το περιεχόμενο που δημιουργείται από άτομα τα οποία δεν υπάγονται σε κάποια επωνυμία ή επιχείρηση ονομάζεται **UGC**, ή **User Generated Content,** και αυξάνεται διαρκώς μετά την είσοδο του Web 2.0. Οι κύριοι δημιουργοί **UGC** είναι θαυμαστές κάποια επωνυμίας ή επιχείρηση που την προωθούν, καθώς διατηρούν μία σχέση αξίας μεταξύ του. Παράδειγμα τέτοιου είδους περιεχομένου αποτελούν διαδικτυακές αξιολογήσεις που παρέχονται από ιστοσελίδες ηλεκτρονικού εμπορίου και έχουν αναλάβει ένα σημαντικό ρόλο στις επιλογές των καταναλωτών. Το **UGC** επηρεάζει άμεσα το χώρο του μάρκετινγκ, διότι οι καταναλωτές αποτελούν πλέον μέρος των στρατηγικών που χαράζονται γύρω από τα προωθημένα προϊόντα ή υπηρεσίες και επιδρούν πιο άμεσα στις αγοραστικές διαθέσεις των υπόλοιπων καταναλωτών.

Σύμφωνα με μία έρευνα, το 91% των συμμετεχόντων ανέφεραν πώς αξιοποιούν περιεχόμενο από χρήστες, όπως ιστολόγια, και το 46% υπέδειξαν ότι αυτό το περιεχόμενο επηρέασε την απόφασή τους. Ειδικότερα, οι αξιολογήσεις των χρηστών μπορούν να μειώσουν τους κίνδυνους που μπορεί να αντιληφθεί κάποιος καταναλωτής βελτιώνοντας το βαθμό ευχαρίστησης του, καθώς και την αποτελεσματικότητά τους στην λήψη αποφάσεων. Το πλήθος των διαδικτυακών αξιολογήσεων είναι στενά συνδεδεμένος με τις πωλήσεις, καθώς φαίνεται πως το σύνολο είτε θετικών, είτε αρνητικών αξιολογήσεων επιδρά στις επιλογές των καταναλωτών, ενώ ταυτόχρονα οι τελευταίες έχουν μεγαλύτερο ρόλο στις αγοραστικές διαθέσεις τους.

Ένα παράδειγμα **UGC** που αντλείται από τον χώρο των επωνυμιών πολυτελείας αποτελούν οι επιδείξεις μόδας που οργανώνει η επωνυμία Dolce & Gabbana. Ειδικότερα, άτομα που ασχολούνται με ιστολόγια μόδας προσκαλούνται από την επωνυμία στις επιδείξεις μόδας που οργανώνονται από την ίδια και κάθονται στο μπροστινό τμήμα του χώρου θέσεων και αναρτούν τις αντιδράσεις τους στο Facebook  ή στο  Twitter. Γίνεται αντιληπτό επομένως, ότι οι καταναλωτές παράγουν περιεχόμενο με την μορφή σχολιασμού πάνω στα ρούχα που προβάλλονται, ενώ η επωνυμία δεν χρησιμοποιεί την τυπική μετάδοση μαζικών διαφημιστικών μηνυμάτων για να προβάλλει τον εαυτό της. Μ’αυτόν τον τρόπο, εξασφαλίζονται δύο συνθήκες, οι πελάτες έρχονται σε επαφή με την αγαπημένη τους επωνυμία, δίχως την ανάμιξη εμπόρων, και η Dolce & Gabbana δημιουργεί άμεσα αγοραστικές διαθέσεις στους καταναλωτές.

Παραπομπές
----------

1. ↑  Yan, Qiang; Wu, Shuang; Wang, Lingli; Wu, Pengfei; Chen, Hejie; Wei, Guohong (2016-05). «E-WOM from e-commerce websites and social media: Which will consumers adopt?» (στα αγγλικά). *Electronic Commerce Research and Applications* **17**: 62–73. doi:10.1016/j.elerap.2016.03.004. .
2. ↑  Yan, Qiang; Wu, Shuang; Wang, Lingli; Wu, Pengfei; Chen, Hejie; Wei, Guohong (2016-05-01). «E-WOM from e-commerce websites and social media: Which will consumers adopt?» (στα αγγλικά). *Electronic Commerce Research and Applications* **17**: 62–73. doi:10.1016/j.elerap.2016.03.004. ISSN 1567-4223. .
3. ↑  Kim, Angella J.; Ko, Eunju (2012-10). «Do social media marketing activities enhance customer equity? An empirical study of luxury fashion brand». *Journal of Business Research* **65** (10): 1480–1486. doi:10.1016/j.jbusres.2011.10.014. ISSN 0148-2963. .
Έμβλημα της Αραβικής Λεγεώνας  

Η **Αραβική Λεγεώνα** (αλ-Γιέις αλ-Αραμπί) υπήρξε ο τακτικός στρατός της Υπεριορδανίας και αργότερα Ιορδανίας στις πρώτες δεκαετίες του 20ου αιώνα.

Δημιουργία
----------

Μετά τη νίκη τους στον Α' Παγκόσμιο Πόλεμο, η Μεγάλη Βρετανία και η Γαλλία μοιράστηκαν τις κτήσεις της ηττημένης Οθωμανικής Αυτοκρατορίας στη Μέση Ανατολή. Οι Γάλλοι πήραν τη Συρία και τον Λίβανο και οι Βρετανοί την Παλαιστίνη, την Υπεριορδανία (μετέπειτα Ιορδανία) και το Ιράκ.

Τον Οκτώβριο του 1920, μετά την κατοχή της Υπεριορδανίας, οι Βρετανοί σχημάτισαν μια στρατιωτική μονάδα με την ονομασία Εφεδρική Δύναμη Ερήμου αποτελούμενη από 150 άνδρες υπό τη διοίκηση του Λοχαγού Φρέντερικ Τζέραρντ Πηκ για να προστατεύει την περιοχή ενάντια σε εσωτερικές και εξωτερικές απειλές.

Η μονάδα αυτή γρήγορα αναπτύχθηκε σε 1.000 άνρρες αραβικής καταγωγής που είχαν υπηρετήσει στον Οθωμανικό Στρατό στο παρελθόν, στα χρόνια κατοχής της Υπεριορδανίας από τους Τούρκους.

Στις 22 Οκτώβρη 1923, οι αστυνομικές δυνάμεις της Υπεριορδανίας συγχωνεύτηκαν με την Εφεδρική Δύναμη Ερήμου, υπό τον Πηκ ακόμα, ο οποίος τώρα ήταν υπάλληλος του Εμιράτου της Υπεριορδανίας.

Η δύναμη ανέλαβε αστυνομικά καθήκοντα για να διατηρήσει το νόμο και την τάξη ανάμεσα στις φυλές της Υπεριορδανίας και να φρουρεί τη σημαντική οδική αρτηρία Ιερουσαλήμ-Αμμάν.

 19 Ιουλίου 1951: ο Γκλαμπ Πασά (*δεξιά*) με τον βασιλέα της Ιορδανίας Αμπντουλάχ Α' μπιν αλ-Χουσεΐν (*αριστερά*) μία μέρα πριν τη δολοφονία του δεύτερου.Η δύναμη ονομάστηκε Αραβικός Στρατός *Al Jeish al Arabi* αλλά ήδη ήταν επισήμως γνωστός ως Αραβική Λεγεώνα. Η Αραβική Λεγεώνα χρηματοδοτείτο από τους Βρετανούς και διοικείτο από Βρετανούς αξιωματικούς,οι οποίοι είχαν παραιτηθεί έπειτα από χρόνια καριέρας από τον Βρετανικό Στρατό και πρόσφεραν την εμπειρία τους στον στρατό της Υπεριορδανίας.

Την 1η Απριλίου 1926, δημιουργήθηκε η Συνοριακή Δύναμη Υπεριορδανίας από τον πυρήνα της Αραβικής Λεγεώνας. Την αποτελούσαν μόλις 150 άντρες εκ των οποίων οι περισσότεροι ήταν εγκατεστημένοι κατά μήκος των οδικών αξόνων της Υπεριορδανίας. Κατά τη χρονική αυτή διάρκεια, η Αραβική Λεγεώνα μειώθηκε στους 900 άντρες και απογυμνώθηκε από τα πολυβόλα της, το πυροβολικό της και τα στρατεύματα επικοινωνιών της. 

Το 1939, ο Τζον Μπάγκοτ Γκλαμπ, πιο γνωστός ως Γκλαμπ Πασά, έγινε διοικητής της Λεγεώνας και τη μεταμόρφωσε στον καλύτερα εκπαιδευμένο αραβικό στρατό.

Εξωτερικοί σύνδεσμοι και Αναφορές
---------------------------------

* About The Arab Legion  Αρχειοθετήθηκε 2007-08-05 στο Wayback Machine.
* The Arab Legion and the Defense of Jerusalem
* Encyclopedia Britannica
* 1956 - King of Jordan sacks British general (BBC article and video)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158332064
* LCCN: n84228555
* GND: 4596826-3
* SUDOC: 032107617

 |

 |
Το **γκουαντσάλε** (ιταλικά: guanciale) είναι παραδοσιακό αλλαντικό της ιταλικής κουζίνας, το οποίο έφτιαχναν οι χωρικοί στη προσπάθειά τους να αξιοποιήσουν όλα τα μέρη του σφάγιου και να τα διατηρήσουν πολύ καιρό, χωρίς τη χρήση ψυγείου. Το όνομά του προήλθε από το είδος του κρέατος που χρησιμοποιείται για τη παρασκευή του, δηλαδή το μάγουλο (guancia), συνήθως του χοίρου και πιο σπάνια του μοσχαριού.

Πιο γνωστό και φημισμένο είναι το χοιρινό γκουαντσάλε, απαραίτητο συστατικό σε παραδοσιακές συνταγές της κουζίνας στην περιοχή της Ρώμης, όπως η καρμπονάρα.

Το μάγουλο του χοίρου είναι ένα κομμάτι που μοιάζει αρκετά με τη παντσέτα, είναι δηλαδή ένα κομμάτι συμπαγούς λίπους που διασχίζεται από λεπτές γραμμές καθαρού μυικού ιστού. Το λίπος όμως στο γκουαντσάλε είναι καλύτερο ποιοτικά και πιο γευστικό από αυτό στη παντσέτα ή στο λαρδί.

Η έντονη γεύση στο γκουαντσάλε και η μεγάλη περιεκτικότητά του σε λίπος το κάνουν πρωταγωνιστή στα πιάτα που δημιουργούνται με αυτό (καρμπονάρα, αματριτσιάνα).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκουαντσάλε** |

* Σπιτικό γκουαντσάλε
Η **λίμνη Λάκαρ** (ισπανικά: *Lago Lácar*‎) είναι λίμνη παγετώδους προέλευσης στην επαρχία Νεουκέν της Αργεντινής. Περιβάλλεται από την οροσειρά των Άνδεων, σε υψόμετρο 630 μ. πάνω από τη μέση στάθμη της θάλασσας. Η περιοχή γύρω από τη λίμνη είναι ως επί το πλείστον ακατοίκητη, εκτός από την πόλη Σαν Μαρτίν ντε λος Άνδες στη βορειοανατολική ακτή της. Η λίμνη έχει επιφάνεια 55 χλμ² και μέσο βάθος 167 μ. με μέγιστο βάθος 277 μ. Η λεκάνη απορροής της περιλαμβάνει 1.048 χλμ². Όπως πολλές λίμνες των Άνδεων της Αργεντινής, αποστραγγίζει μέσω της Χιλής στον Ειρηνικό Ωκεανό, στην προκειμένη περίπτωση μέσω του ποταμού Χουαχούμ που ρέει μέσω του Περάσματος Χουαχούμ στις Άνδεις. Ως η βορειότερη λίμνη στην ανατολική πλευρά των Άνδεων που εκβάλλει στον Ειρηνικό, η λίμνη και η λεκάνη απορροής της διεκδικούνταν από τη Χιλή μέχρι το 1902 με βάση την ερμηνεία της Μεθοριακής Συνθήκης του 1881 μεταξύ Χιλής και Αργεντινής. Η λίμνη, μαζί με τη μικρότερη λίμνη Λόλογκ, έχει ιερή σημασία για τους Μαπούτσε, καθώς εμφανίζεται στην προφορική τους παράδοση ως μέρος ενός μύθου δημιουργίας. Μεγάλα τμήματα των ακτών της λίμνης αποτελούνται από γκρεμούς.

Το κυρίαρχο είδος πλαγκτού στη λίμνη είναι το *Aphanocapsa elachista*.

Παραπομπές
----------

1. 1 2 3  Thomasson, Kuno (1963). «Lake Lacár». *Araucanian Lakes: Plankton Studies in North Patagonia with Notes on Terrestrial Vegetation*. Uppsala: Almqvist & Wiksell. σελ. 75.
2. ↑  The Cordillera of the Andes Boundary Case (Argentina, Chile) United Nations
3. ↑  Charles David Tilley Bilbao (2016). «Serpientes, espíritus y hombres el relato mapuche de Treng-Treng y Kay- Kay» (στα es). *TRIM: Tordesillas, revista de investigación multidisciplinar* (10). .
Η **Μήδαβα** (αραβικά: مادبا, *Μάνταμπα*· εβραϊκά: מֵידְבָא· μωαβιτικά: 𐤌𐤄𐤃𐤁𐤀) είναι η πρωτεύουσα του ομώνυμου κυβερνείου στην κεντρική Ιορδανία, με πληθυσμό περίπου 60.000 κατοίκους. Είναι περισσότερο γνωστή για τα βυζαντινά και τα ομεϋαδικά μωσαϊκά, ιδίως για έναν μεγάλο ψηφιδωτό χάρτη της βυζαντινής εποχής των Αγίων Τόπων. Η Μήδαβα βρίσκεται 30 χιλιόμετρα νοτιοδυτικά της πρωτεύουσας Αμμάν. Έχει μακρά ιστορία και απλώνεται στην ιστορική γη του Μωάβ. Η πόλη, η οποία βρίσκεται περίπου 780 μέτρα πάνω από την επιφάνεια της θάλασσας, απέχει περίπου 9 χιλιόμετρα από την τοποθεσία της αρχαίας πόλης Εσεβών.

Παραπομπές
----------

1. ↑  Στέφανος Βυζάντιος, Εθνικά, § Μ449.6
2. ↑  Ἰώσηπος Ματθίου παῖς, Ἰουδαϊκὴ ἀρχαιολογία, § 13.15.4
3. ↑  Στέφανος ο Βυζάντιος, Εθνικά, § Ζ203.15
Ο **Ντέιβιντ Σμιθ** (*David Smith*, 27 Νοεμβρίου 1962 - 18 Μαΐου 2002) ήταν Βρετανός παλαιστής, γνωστός στα ρινγκ ως «Ντέιβι Μπόι Σμιθ» και «Μπρίτις Μπούλντογκ». Έγινε γνωστός, για τη πορεία του στο World Wrestling Federation και στο World Championship Wrestling.

Καριέρα
-------

### Πρώτα Χρόνια

Ο Ντέιβιντ Σμιθ εκπαιδεύτηκε στην Αγγλία το 1978 και συνέχισε στο καναδικό Stampede Wrestling, όπου τον εκπαίδευσε ο Στου Χαρτ.
Ο Σμιθ έδωσε αγώνες στην Ευρώπη και στην Ιαπωνία, μέχρι που έφθασε στην Βόρεια Αμερική.

### Γνωστοποίηση και επιτυχίες

Στη πορεία του, άλλαξε αρκετές φορές εταιρεία, μεταξύ των World Wrestling Federation και World Championship Wrestling. Στο World Wrestling Federation (τώρα WWE) όπου έμεινε και τα περισσότερα χρόνια, πήρε όλα τα πρωταθλήματα εκτός απο το σημαντικότερο, το Πρωτάθλημα WWE. Εκτός απο το ατομικό, κατάφερε να διακριθεί και στο ομαδικό επίπεδο, κατακτώντας το Παγκόσμιο Ομαδικό τίτλο, μαζί με τον Ντάιναμαϊτ Κιντ και αργότερα με τον μπατζανάκη του, τον Όουεν Χαρτ. Το WWE τον περιγράφει ως έναν απο τους πιο εντυπωσιακούς αθλητές στην ιστορία του.

Οικογένεια και θάνατος
----------------------

Ο Ντέιβιντ Σμιθ μαζί με την Νταιάνα, απέκτησαν δύο παιδιά, τον Χάρι και τη Τζόρτζια. Η Νταιάνα είναι μέλος της γνωστής οικογένειας, στη πάλη, την οικογένεια Χαρτ. Το 2000, το ζευγάρι χώρισε και μετά απο δύο χρόνια, ο Σμιθ απεβίωσε. Η νεκροψία έδειξε πως ο θάνατος του παλαιστή, προήλθε απο χρήση αναβολικών και ναρκωτικών ουσιών.

Πριν πεθάνει, ο Ντέιβιντ Σμιθ άρχισε να προπονείται με σκοπό να ξεκινήσει ξανά τη καριέρα του και μια εβδομάδα πριν το θάνατο του, συμμάχησε σε διάφορους ομαδικούς αγώνες με τον υιό του, Χάρι.

Παραπομπές
----------

1. 1 2  (Αγγλικά) *Find A Grave*. 6449617. Ανακτήθηκε στις 9  Οκτωβρίου 2017.
2. ↑  862.

Πηγές
-----

* Προφίλ στο OWoW.com
Το περιοδικό ***Progress in Materials Science*** είναι επιστημονικό περιοδικό το οποίο δημοσιεύει αποκλειστικά και μόνο άρθρα ανασκόπησης (review works) που καλύπτουν τους περισσότερους τομείς της επιστήμης των υλικών, και το οποίο δημοσιεύεται από την εταιρεία Pergamon imprint του εκδοτικού οίκου Elsevier.

Ξεκίνησε την έκδοσή του 1949 με τον τίτλο *Progress in Metal Physics* με πρώτο επιμελητή (editor) τον καθηγητή Bruce Chalmers. Το έτος 1961 ο αρχικός τίτλος του περιοδικού τροποποιήθηκε σε αυτόν που πάρχει σήμερα, και το περιοδικό διεύρυνε τη θεματολογία του.

Το περιοδικό το έτος 2022 είχε δείκτη απήχησης

37,400, που σημαίνει ότι κατέχει υψηλή αναγνωρισιμότητα με δείκτη τόσο εξαιρετικά υψηλό για τα σημερινά δεδομένα.

Σήμερα κύριος επιμελητής του περιοδικού είναι ο καθηγητής E. Arzt, από το αμερικανικό πανεπιστήμιο University of California - San Diego.

Εξωτερικοί σύνδεσμοι
--------------------

* *Progress in Materials Science*

1. ↑  «Progress in Materials Science». *ScienceDirect.com by Elsevier*. 6 Μαΐου 2013. Ανακτήθηκε στις 23 Οκτωβρίου 2023.
2. ↑  «Progress in Materials Science Impact Factor IF 2023». *BioxBio*. Ανακτήθηκε στις 23 Οκτωβρίου 2023.
3. ↑  «Progress in Materials Science». *ScienceDirect.com by Elsevier*. 21 Οκτωβρίου 2023. Ανακτήθηκε στις 23 Οκτωβρίου 2023.